Sprendimo data, pobūdis ir įsigaliojimo data

2016 m. gegužės 12 d. Graikijos banko Kredito ir draudimo reikalų komiteto (KDRK) sprendimas Nr. 185/1, kuriuo: 1) nurodytai draudimo įmonei ir toliau draudžiama vykdyti bet kokios rūšies naujas draudimo operacijas visose savo veiklos srityse, taip pat draudžiama rengti papildomus sutarčių pakeitimus, dėl kurių padidėtų draudimo įmokos, draudimo suma ir (arba) draudimo apsauga pagal anksčiau sudarytas draudimo sutartis; be to, nustatyta, kad savo veiklą tęs anksčiau paskirtas draudimo administratorius, kurio užduotys – prižiūrėti draudimo įmonės surenkamas draudimo ir kitas įmokas ir kartą per savaitę teikti draudimo įmonės turto ir įsipareigojimų ataskaitas; 2) draudimo įmonės valdyba įpareigojama bendradarbiauti su draudimo administratoriumi ir surasti draudimo įmonę, kurį galėtų perimti draudimo portfelį, sudarytą iš galiojančių individualaus gyvybės draudimo sutarčių, pagal kurias kompensuojami tik dėl ligos arba dėl ligos ir nelaimingo atsitikimo (I.3 draudimo rūšis) patirti kūno sužalojimai ir kurios priskiriamos tokioms Įstatymo Nr. 4364/2016 5 straipsnyje nustatytoms grupėms: a) I.1. draudimas išgyvenimo iki tam tikro amžiaus atveju arba gyvybės draudimas, mišrus draudimas, gyvybės draudimas su įmokų grąžinimu; b) I.2. pajamų apsaugos draudimas; c) III. su investicijomis susietas gyvybės draudimas. Susidomėjusios draudimo įmonės apie tai turi pranešti iki 2016 m. gegužės 20 d. 12 val.; 3) iki 2016 m. liepos 15 d. sustabdomi draudimo įmonės mokėjimai ir lėšų pervedimas šiems tikslams: a) dalies bet kurios draudimo rūšies sutarčių arba visų sutarčių perdavimas; b) pelno už matematinius atidėjinius išmokėjimas remiantis I1 ir I2 draudimo rūšių sutarčių sąlygomis, išskyrus atvejus, kai baigiasi sutarties galiojimas arba išmokama pensija; c) papildomo pelno („bonus“), numatyto dėl dar nebaigusių galioti bet kurios rūšies draudimo sutarčių trukmės, išmokėjimas; d) išmokų apdraustiesiems asmenims už išankstinį VII draudimo rūšies sutarčių nutraukimą išmokėjimas; e) paskolų suteikimas arba suteiktų paskolų sumos didinimas remiantis esama bet kurios draudimo rūšies sutartimi; f) prisiimti įsipareigojimai tarpininkams dėl vykdomų sutartinių prievolių, susijusių su išlaidų padengimu, kompensacijų ir papildomų komisinių išmokėjimu kartu su draudimo išmoka; g) tarpininkų apmokymo, naujų tarpininkų įdarbinimo, apmokymo ir finansavimo išlaidų kompensavimas; h) draudimo įmonės mokamos palūkanos, susijusios su paskolos arba obligacijų sutartimis; i) valdybos narių atlyginimų mokėjimas, kompensacijų išmokėjimas ir bet kokių kitų jų dengimas; j) draudimo įmonės veiklos išlaidų, kurios viršija minimalią tinkamai funkcionuoti reikiamą sumą, apmokėjimas. Pirmiau nurodytiems mokėjimams ir lėšų pervedimui taikoma Įstatymo Nr. 4364/2016 dėl terminų sustabdymo, priverstinio vykdymo procedūrinių aktų ir laikinųjų apsaugos priemonių taikymo 229 straipsnio 3 dalis; 4) įmonės filialui „International Life General Insurance S.A.“, kuris pats yra draudimo įmonė, draudžiama tiesiogiai ir netiesiogiai finansuoti įmonę, be to, joms draudžiama sudaryti bet kokius tarpusavio turto pirkimo arba pardavimo sandorius; 5) draudžiama teikti bet kokį tiesioginį arba netiesioginį finansavimą įmonės valdybos nariams, akcininkams arba kitoms su šia įmone susijusioms įmonėms ir leisti jiems naudotis likvidumo priemonėmis. Įsigaliojimo data – 2016 m. gegužės 12 d. Galiojimo pabaiga – nenustatyta